== Konsolidering af uafhængigheden (1962-1964) ==
[[Fil:Ulrike Meinhof als junge Journalistin (retuschiert).jpg|thumb|Chefredaktøren for SDS-tidsskriftet ''Konkret'', [[Ulrike Meinhof]] i 1964]]
Udelukkelsen fra SPD øgede SDS' tiltrækningskraft for samfundskritiske studerende. Allerede i 1961 beskrev SDS' formand Michael Schumann SDS som værende en del af den nye internationale bevægelse [[Det Ny Venstre]], der i England var repræsenteret ved "New Left" og i Frankrig "Nouvelle Gauche",<ref> Felix Kollritsch: ''Das Konzept der Neuen Linken im SDS. Traditionslinien, Kontinuitäten und Brüche im Verhältnis zur SPD am Beispiel zweier Zeitschriften.'' In: ''Zauber der Theorie - Geschichte der Neuen Linken in Westdeutschland.'' (= ''[[Arbeit – Bewegung – Geschichte]].'' Heft II/2018), pp. 54–71, særlig p. 56.</ref> en bevægelse som i Danmark havde tilslutning fra [[Socialistisk Folkeparti]].<ref>[https://danmarkshistorien.dk/leksikon-og-kilder/vis/materiale/det-nye-venstre-1959/ Opslag “Det nye venstre”, danmarkshistorien.dk]</ref> På kongressen i oktober 1961 erklærede forbundsledelsen, at SDS virkede for et samfund, hvor "mennesker er befriet for dispositioner og planlægning fra private sektor og bureaukratiet".<ref>Hans Martin Bock: ''Geschichte des 'linken Radikalismus' in Deutschland. Ein Versuch.'' Suhrkamp, Frankfurt am Main 1976, p. 194f. og p. 327, note. 113 og 117.</ref> SDS er af politologen [[Wolfgang Abendroth]] blevet betegnet som den "eneste fungerende socialistiske organisation i Forbundsrepublikken frem til 1966". SDS' tilslutning til Det Nye Venstre svarede stort set til den linje, som SDS havde ført siden slutningen af 1950'erne, og førte til internationale kontakter med tilsvarende politiske partier og bevægelser i [[Vesteuropa]], herunder [[Parti socialiste unifié]] (PSU) i [[Frankrig]], [[Partito Socialista Italiano|Partito Socialista Italiano di Unità Proletaria]] (PSIUP) i [[Italien]] og [[Socialistisk Folkeparti]] i [[Danmark]], hvorved SDS undgik politisk isolering efter bruddet med SPD.<ref>Hans Martin Bock: ''Geschichte des 'linken Radikalismus' in Deutschland'', Frankfurt am Main 1976, p. 196.</ref>
Filosofi Historie Kultur Uddannelse Foreninger Organisationer